Vox (parti)

Vox er et spansk politisk parti, grunnlagt i 2013. Partiet ble stiftet av utbrytere fra det konservative Partido Popular (PP). Vox går inn for en sterk enhetsstat i Spania, og avviser dermed det eksisterende system med autonome regioner.

Partiet hører til ytre høyre i Spania og omtales som høyrepopulistisk, neo-Francoist, reaksjonært, høyreekstremt og antifeministisk. I 2018 uttalte daværende partileder i Andalucia, Francisco Serrano, blant annet at Spania under Franco ikke hadde vært noe diktatur. Spania har ikke hatt noe ytre-høyre parti på lenge.

Partiet stilte første gang til valg ved Europaparlamentvalget i 2014, men oppnådde ikke representasjon i parlamentet. Høsten 2017 hadde partiet sterk vekst i etterkant av krisen i forbindelse med Catalonias avstemning om løsrivelse og terrorangrepet i Barcelona. 

I september 2018 fikk partiet sin første regionparlamentrepresentant for Extremadura da en uavhengig representant som tidligere hadde gått ut av PP gikk over til partiet. I desember 2018 fikk de inn tolv representanter til det andalusiske regionparlamentet. Dermed fikk Vox første representant til Spanias senat.

I Europaparlamentet tilhører partiet Vox Gruppen af Europæiske Konservative og Reformister.

Referanser 

Politiske partier etablert i 2013
Nasjonalkonservative partier
Spansk politikk
2013 i Spania